Aarhuus Stifts-Tidende, 1842-01-28
J fire Aftener har der nu været Vauxhall i Christiansborg Slots Ridehuus. Det var saa pragtfuldt indrettet, at endog Fremmede, som vare tilstede derved, havde erklæret, at de intetsteds havde seet noget Smagfuldere i denne Genre. Vinduerne vare tildækkede med Decoreringer, og rundt om paa Væggene vare, i smukke Rammer, anbragte alle berømte Componisters Navne. Galleriet var drapperet med Nødt og Hvidt; ligeoverfor den kgl. Loge var det pragtfulde danske Vaaben opsat, og langs Loftet løb en Frise, decoreret med utallige Flag af alle Farver. J Midten var opreist en Tribune for Orchestrene, der ligeledes var riigt besatte med alle Couleurer Flag, og alt dette oplystes af utallige Lampetter og Lysekroner, hængende i røde Snore med pragtfulde Qvaster. (Md.)– Efter de stedfindende Forhold ansee vi det for unødvendigt at opfordre Lehmann til at udgive sin Defensionstale i Trykken, thi vi antage, at det følger af sig selv, at han nu ikke vil undlade at gjøre et større Publikum end det, der kunde overvære Proceduren for Høiesteret, deelagtig i hans ypperlige, kjernefulde og veltalende Foredrag. (Khuusp.)- Medens Lehmanns Domfældelse hos den ene Side har vakt Smerte, saa kan det ikke mangle, at den hos Nogle af det modsatte Parti har vakt, om just ikke Glæde, saa dog hemmelig Triumph, der vel undertiden giver sig Luft, som Beviis derpaa kan tjene, at en Herre med et adeligt Navn lydeligt yttrede efter at Dommen var forkyndt: "Hal Nu fik vi ham endelig!", en Yttring, der under alle Omstændigheder var høist uklog ved denne Leilighed, da Gemytterne vare saa exalterede, hvilket ogsaa en anseet kjøbenhavnsk Borger bemærkede, der forlangte af en tilstedeværende Politifuldmægtig, at han skulde notere hiin Herres Navn og drage ham til Ansvar for hans Ubesindighed. (Aalb. Av.) Lehmanns graahærdede Fader, Conferentsraad Lehmann, var tilstede og paahørte med Taarer i Øinene sin Søns Defension, under hvilken alle Tilhørere iagttoge en høitidelig Taushed. Hvad L. med meest Varme og Liv imødegik, var en Beskyldning for Usandhed, som Generalfiskalen havde søgt gjort gjældende mod ham, som Noget, der plettede hans personlige Ære. (S. Bl.)(Dan.") "Det er bekjendt, at Hr. Lehmann, er sat under Tiltale i Anledning af hans Yttringer om den Brug, han vilde gjøre af den ved den bekjendte Lehmannske Subscription tilveiebragte Pengesum. Med Hensyn til de Yttringer, Fædrelandet, indeholdt Dagen efter Lehmanns Domfældelse, i hvilke han ophøiedes til en Martyr for Friheden, der ei kunde vige, men vel falde, og der formeentes, at der paa en Tid, hvor det Gamle var i Færd med at fortrænge det Nye, ikke gaves nogen Forskjel mellem Ret eller Uret, men Retfærdigheden formodentligt maatte søges paa Magtens Side, har det ikke kunnet undre os, at bemeldte Blad, uden at ændse Actionen, igaar har optaget en Skrivelse, hvormed en Borger, der er en Ven af Trykkefrihed og Talefrihed, i Anledning af den 20de Januar fremsender til Anvendelse for den haardt betrængte Presse, en Sum af 100 Rbd. Denne og lignende Fremturen i Opsættelse mod de gjældende Love vil nu for Fremtiden ikke indeholde noget Paafaldende, efterat Fædrelandet, uden Omsvøb har erklæret, at vi leve i et Slags anarchisk Chaos, i hvilket Ret og Uret endnu ikke tilstrækkeligen have udskillet sig fra hinanden, og saaledes ad interim Magtens Jndhaver ogsaa har Retten paa sin Side. Vi kunne blot ikke indsee, hvorledes denne Theori nogensinde skal kunne føre til en Retstilstand; thi hvis Constitutionsmændene endog fik Negjeringsformen forandret efter deres Hoved, da maatte de jo atter indrømme os lige Ret til at prøve paa atter at indføre den gamle Regjeringsform. Oprør og Retløshed, disse ere de rette Symboler paa denne saakaldte det Gamles og Nyes Kamp."Man taler om, at den nye Eier af Hotel d'Angleterre søger om Tilladelse til at lade opføre et Operahuus i sin Have, og at han vil for egen Regning etablere en stadig italiensk Opera. (O. Th. Av.)